Лермонтов ижадында уның дәүерендәге рус йәмғиәтенең иң мөһим ихтыяждарына яуап биргән гражданлыҡ, философик һәм шәхсән фекерҙәр ныҡлы урын алған. Улар рус әҙәбиәтенең яңы үҫеш кимәлен сағылдыра һәм артабан XIX һәм XX быуаттарҙың күренекле рус яҙыусылары һәм шағирҙарына ҙур йоғонто яһай. Әҙиптең әҫәрҙәре һынлы сәнғәттә, театрҙа һәм кинематографта әүҙем сағылыш таба. Лермонтов шиғырҙары опера, симфоник музыка әҫәрҙәре һәм романстар ижад итеү өсөн бай сығанаҡ була, уның күп шиғырҙарына яҙылған йырҙар тулы һәм ысын мәғәнәлә халыҡтыҡына әйләнә.